Document ID: 32011R1211
Publication Date: 2011-11-23

Title and Content:
KOMISIJAS ĪSTENOŠANAS REGULA (ES) Nr. 1211/2011
(2011. gada 23. novembris)
par atvilkumiem no zvejas piepūles dažām dalībvalstīm 2011. gadā, pamatojoties uz pārzveju, ko tās veikušas iepriekšējā gadā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009 (1), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006, un jo īpaši tās 106. panta 1. punktu,
tā kā:
(1)
Ar Padomes 2004. gada 19. jūlija Regulu (EK) Nr. 1415/2004, ar ko nosaka maksimāli pieļaujamo ikgadējo zvejas intensitāti dažiem zvejas apgabaliem un zivsaimniecības nozarēm (2), ir noteikta maksimālā ikgadējā zvejas piepūle dažos zvejas apgabalos un dažās zvejniecībās, jo īpaši ķemmīšgliemeņu zvejai dažās Īrijas zvejas zonās.
(2)
Ar Padomes 2008. gada 18. decembra Regulu (EK) Nr. 1342/2008, ar ko izveido ilgtermiņa plānu mencu krājumiem un šo krājumu zvejniecībai un atceļ Regulu (EK) Nr. 423/2004 (3), ir noteikts zvejas piepūles limits četriem mencu krājumiem dažos ģeogrāfiskajos apgabalos.
(3)
Padomes 2010. gada 14. janvāra Regulā (ES) Nr. 53/2010, ar ko 2010. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un - attiecībā uz ES kuģiem - ūdeņos, kur nepieciešami nozvejas limiti, un ar ko groza Regulu (EK) Nr. 1359/2008, (EK) Nr. 754/2009, (EK) Nr. 1226/2009 un (EK) Nr. 1287/2009 (4), ir noteikta maksimālā pieļaujamā zvejas piepūle 2010. gadam.
(4)
Padomes 2011. gada 18. janvāra Regulā (ES) Nr. 57/2011, ar ko 2011. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un - attiecībā uz ES kuģiem - konkrētos ūdeņos, kas nav ES ūdeņi (5), ir noteikta maksimālā pieļaujamā zvejas piepūle 2011. gadam.
(5)
Saskaņā ar Regulas (EK) Nr. 1224/2009 106. panta 1. punktu, ja Komisija konstatē, ka dalībvalsts pārsniegusi tai iedalīto zvejas piepūli, Komisija izdara atvilkumus no attiecīgās dalībvalsts turpmākās zvejas piepūles.
(6)
Ar Regulas (EK) Nr. 1224/2009 106. panta 2. punktu noteikti kritēriji un nosacījumi, saskaņā ar kuriem Komisija šādus atvilkumus izdara.
(7)
Dažas dalībvalstis ir pārsniegušas zvejas piepūli, kas tām iedalīta 2010. gadam. Tāpēc ir lietderīgi veikt atvilkumus no zvejas piepūles, kas tām iedalīta 2011. gadā,
IR PIEŅĒMUSI ŠO REGULU.
1. pants
No maksimālās pieļaujamās zvejas piepūles, kas 2011. gadam noteikta Padomes Regulā (ES) Nr. 57/2011 un - dažiem zvejas apgabaliem un dažām zvejniecībām - Padomes Regulā (EK) Nr. 1415/2004, dažām dalībvalstīm izdara atvilkumus, kā norādīts pielikumā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 23. novembrī

Classification:
Level 1 Categories: 100145
100161
100156
100155
Level 2 Categories: 100277
100283
100252
100282
100183
100243
Level 3 Categories: 5283
122
2106
4590
913
3146
567
912
3544
2200
2476
All Categories: 1085
1318
1519
2110
2437
2879
3774
544
598
605